open-index/open-wikipedia-markdown huggingface dataset:
Kill Your Darlings

***Kill Your Darlings*** er en amerikansk dramafilm fra 2013.

## Om filmen
Filmen er basert på virkelige hendelser. Den er regissert av John Krokidas, og har Daniel Radcliffe, Jack Huston, Ben Foster og Dane DeHaan i hovedrollene.

Filmen ble vist på Sundance filmfestival i 2013.

## Handling
Allen Ginsberg (Daniel Radcliffe) får livet snudd opp-ned når han møter på Lucien Carr (Dane DeHaan) på universitetet, og får dermed et innblikk i bohemverdenen. Han blir også introdusert for Jack Kerouac (Jack Huston) og William Burroughs (Ben Foster). Disse tre starter det som senere er kjent som beat-generasjonen. Imidlertid forandres alt når David Kammerer (Michael C. Hall), en mann med sterke følelser for Carr, blir drept. Kerouac, Burroughs og Carr blir alle mistenkt for mordet.

## Rolleliste
* Daniel Radcliffe i rollen som Allen Ginsberg
* Jack Huston i rollen som Jack Kerouac
* Ben Foster i rollen som William Burroughs
* Dane DeHaan i rollen som Lucien Carr
* Elizabeth Olsen i rollen som Edie Parker
* Michael C. Hall i rollen som David Kammerer
* Jennifer Jason Leigh i rollen som Naomi Ginsberg
* David Cross i rollen som Louis Ginsberg
* Kyra Sedgwick i rollen som Marian Carr
* John Cullum i rollen som Professor Steeves
* David Rasche i rollen som Dean

## Trivia
* Jesse Eisenberg, Chris Evans og Ben Whishaw var tidligere castet i hovedrollene som Ginsberg, Kerouac og Burroughs.
* Radcliffe gjorde en audition for Ginsberg-rollen allerede i 2008 mens han var med i teaterstykket *[[Equus (skuespill)|Equus]]*. Da Radcliffe måtte trekke seg grunnet filming av de siste to *Harry Potter*-filmene, ble rollene utdelt uten at Radcliffe befant seg på listen. Imidlertid ble filmingen utsatt, og regissør John Krokidas bestemte seg for å tilby Radcliffe rollen som Ginsberg nok en gang.

## Eksterne lenker
* 
*
FNs økonomikommisjon for Afrika

**FNs økonomi&shy;kommisjon for Afrika** (engelsk: *United Nations Economic Commission for Africa*; forkortet **UNECA**) er De forente nasjoners organ for økonomisk samarbeid i Afrika, etablert i 1958. UNECA har 53 medlemsstater og rapporterer til FNs økonomiske og sosiale råd.

UNECAs hovedkontor ligger i Africa Hall (åpnet i 1961) i Addis Abeba i Etiopia. I tillegg har organet regionale kontorer i Sentral-Afrika (Yaoundé i Kamerun), Øst-Afrika (Kigali i Rwanda), Nord-Afrika (Tanger i Marokko), det sørlige Afrika (Lusaka i Zambia) og Vest-Afrika (Niamey i Niger). Blant UNECAs prosjekter finner man det transafrikansk hovedveinettet.

## Eksterne lenker
*
Rafael Valls

**Rafael Valls Ferri** (født 25. juni 1987 i Cocentaina) er en spansk landeveissyklist. Han var profesjonell fra 2008 til 2021.

## Meritter

;2010
:2. etappe, Tour de San Luis
:: Vinner klatrekonkurransen
:2.-plass, 7. etappe av Tour de France
;2015
:Sammenlagt og 4. etappe, Tour of Oman

## Referanser


## Eksterne lenker
* 
*
USS «Halsey» (DDG-97)

::*For andre skip med navnet USS «Halsey» se [[USS «Halsey»|her]].*
**USS «Halsey» (DDG-97)** er en amerikansk destroyer i Arleigh Burke-klassen med hjemmehavn i San Diego i California. Skipet, som oppkalt etter admiral William Frederick Halsey, Jr., tilhører Stillehavsflåten i den amerikanske marinen.

## Eksterne lenker
*
USS «Halsey»

**USS Halsey** har vært navnet på flere skip i den amerikanske marinen:
*USS «Halsey» (CG-23) var en krysser i Leahy-klassen.
*USS «Halsey» (DDG-97) er en destroyer i Arleigh Burke-klassen,
Vaporizer

**Vaporizer** eller **fordamper**, er en innretning som brukes til å fordampe de aktive ingrediensene av plantemateriale, vanligvis cannabis, tobakk eller andre urter, i den hensikt å inhalere det.

Fordamperen fungerer ved at man legger ønsket mengde urt/plante i en beholder eller rist og setter den på et oppvarmingselement. Fordamperen varmer seg opp til 145 - 230 grader celcius, så oljene og virkestoffene til planten fordampes uten å brenne, slik at brukeren kan inhalere damp istedenfor brennende planterester. Dette har blitt meget populært både innenfor metoder innen aromaterapi, og som et sunnere alternativ for brukere eller pasienter som ikke kan eller vil røyke på den gamle metoden. Det er ofte medisinske pasienter med sykdommer som kreft, astma, multippel sklerose eller andre fysiologiske lidelser, som bruker en medisinsk versjon av cannabis eller andre urter, som benytter metoden for å lindre plager relatert til sykdommen.

## Se også
* Elektronisk sigarett (e-sigarett), fordamper beregnet for smakstilsatt væske med varierende innhold av nikotin, som hovedsakelig brukes av røykere for å slutte eller redusere forbruket av tobakk
* Fordamper, apparat i et kuldeanlegg som tjener til å oppta varmen fra det sted som skal kjøles
* Fordamping, overgang fra væske til gass (damp)
* Damp, en gass i likevekt med stoffer som er faste eller flytende ved vanlig trykk og temperatur
* Røyking, nytelse av forbrennende tobakk eller annet rusmiddel, for eksempel hasjisj

## Referanser
USS «Dewey»

**USS Dewey** har vært navnet på flere fartøy i den amerikanske marinen:
*USS «Dewey» (YFD-1) var en flytende tørrdokk.
*USS «Dewey» (DD-349) var en destroyer i Farragut-klassen (1934)
*USS «Dewey» (DLG-7)
*USS «Dewey» (DDG-45 var en destroyer i Farragut-klassen (1958)
*USS «Dewey» (DDG-105) er en destoyer i Arleigh Burke-klassen.
Nya vindar

**Nya vindar** er et studioalbum av det svenske dansbandet Sven-Ingvars med Sven-Erik Magnusson fra 1987. Albumet ble produsert av Rutger Gunnarsson (som også er arrangör) samt Göte Wilhelmsson. Betegnelsen var GoodWill GWLP&nbsp;2061.

## Sporliste
# Septemberbarn (Mats Paulson)
# De' va' de' ingenting på (Why Did it Have to Be Me?) (B.Andersson-S.Anderson-B.Ulvaeus)
# Kärlek till en dröm (Mats Wicken/Birgitta Höber-Ekåsen)
# Finns det nån annan i ditt liv? (Mats Wicken/Ingela Forsman)
# Flyende vind (Listen to me) (Charles Hardin-Norman Petty-Keith Almgren) 
# Det kommer nog en dag (That'll Be the Day) (Buddy Holly-Jerry Allison-Norman Petty-Keith Almgren)
# Jag har hört den sista lärkan (Per Harling)
# Sån är jag (Mats Wicken-Birgitta Höber-Ekåsen)
# Kärlekens alla färger (Une chanson de toutes les coulers) (Pierre Delanoë-Sacha Distel/Britt Lindeborg)
# Du flicka med vind i ditt hår (Mats Wicken/Ingela Forsman)
# Gör det igen (Mats Rådberg/Ingela Forsman)
# Nya vindar (Mats Paulson)

## Eksterne lenker
* Informasjon på Svensk mediedatabas
* Informasjon på Svensk mediedatabas
* Informasjon på Svensk mediedatabas
* Informasjon på Svensk mediedatabas
Aptenodytes

* keiserpingvin
* kongepingvin

***Aptenodytes*** (store pingviner) er en slekt med pingviner (Sphenisciformes) som består av to nålevende fysisk store arter. Keiserpingvin (*Aptenodytes forsteri*), som er den største av alle pingvinartene, og kongepingvin (*Aptenodytes patagonicus*), som fysisk er den nest største av artene.

Pingvinenens felles progenitor levde trolig for omkring 41&ndash;39 millioner år siden. Slekten *Aptenodytes* skilte seg ut som basal linje for omkring 40 millioner år siden.

## Referanser

## Eksterne lenker
*
Stattkus-Verzeichnis

**Stattkus-Verzeichnis** (forkortet *SV*) er en fortegnelse over verkene til den italienske komponisten Claudio Monteverdi publisert av Manfred H. Stattkus med tittelen *Claudio Monteverdi: Verzeichnis der erhaltenen Werke* (1985). En revidert og utvidet annenutgave kom i elektronisk form i 2007. Det finnes en basisversjon fritt tilgjengelig på nett. 

Manfred H. Stattkus døde sent i august 2012.

## Litteratur
Manfred H. Stattkus: *Claudio Monteverdi: Verzeichnis der erhaltenen Werke.* Bergkamen: Stattkus 1985.

## Referanser
Brandenburgs fortjenstorden

**Brandenburgs fortjenstorden** (tysk: *Verdienstorden des Landes Brandenburg*) er en orden i delstaten Brandenburg i Tyskland. Den tildeles for fremragende fortjenester av delstaten og dens befolkning. Brandenburgs fortjenstorden ble innstiftet 10. juli 2003 og har én klasse. Ordenen tildeles av Brandenburgs ministerpresident.

## Insignier
Ordenstegnet for Brandenburgs fortjenstorden består av et sølvkantet, rødt sølvkors med utbøyde armer og innbuede ender. Ordenstegnets dekor er i kunstemalje. Midtmedaljongen er hvit og har Brandenburgs røde ørn som motiv. Reversen er slett og har innskriften «BRANDENBURG» i midten.

Ordenstegnet er opphengt i et bånd som er hvitt med brede røde striper ved kantene. Rødt og hvitt er fargene i Brandenburgs våpen og flagg. Menn bærer ordenstegnet i bånd om halsen, kvinner i sløyfe nedenfor skulderen.

Ordenstegnets har likhetstrekk med Den røde ørns orden, en av Preussens ordener.

## Tildeling
Brandenburgs fortjenstorden ble første gang utdelt i 2005. Det kan årlig foretas maksimalt 20 tildelinger. Antallet levende innehavere av ordenen får ikke overstige 300. Ministerpresidenten i Brandenburg bærer ordenen i kraft av sin stilling.

Presidenten i delstatsparlamentet og ministrene i delstatsregjeringen kan komme med nominasjoner.

## Litteratur
**Die Orden und Ehrenzeichen unserer Republik*, 3. utgave, Konstanz: Phaleristischer Verlag Michael Autengruber, 2006. ISBN 3-937064-04-4

## Referanser
Stjerne-Oddes drøm

***Stjerne-Oddes drøm*** (norrønt *Stjörnu-Odda draumr*) er en tått, en kort islendingesaga fra siste halvdel av 1200-tallet. Tåtten handler om Odde Helgesson (ca 1070/1080-1140/1150) fra Múli i Aðaldalr som levde på 1100-tallet (altså relativt sent til å være emne for en islendingesaga/tått), og som var  «renowned for his astronomical knowledge». Det meste av teksten er Odds gjenfortelling av en drøm han har hatt; heri er det innflettet to kvad: en drápa og en flokkr.

I Odds drøm var han «en skjald, Dagfinnr, hos en uhistorisk konge, Hroðbjartr og dennes søn Geirviðr i Götland» Det kvadet om Geirvids sjøreise som kan sies å utgjøre kjernen i tåtten er forvansket eller uregelmessig, og Joe Allard fra University of Essex har antydet at både disse haltende versene og de absurde innslagene av overdrivelser og «lygarsoge»  er en integrert del av tekstens framføringsform i det islandske samfunnet, under kveldssæta: «Stjörnu-Odda Draumr strikes me as a self-conscious – and very funny – demonstration of both the creation of a saga in an oral tradition and a suggestion of some, at least, of the elements that inform the nature of narrative in the sagas.»

Oversatt til bokmål som *Stjerne-Oddes drøm* ved Arnhild Mindrebø, 2014.
## Referanser


;Litteratur
* Karl Sidenbladh. Stjörnu-Odda draumr. Uppsala, 1866. Med svensk fulltekstgjengivelse av tåtten
Fjellgardsvatnet

**Fjellgardsvatnet** er den største innsjøen i Vikedalsvassdraget, Rogaland. Vassdraget er vernet mot kraftutbygging i verneplan III for vassdrag, og er med i overvåkningsprogrammet for langtransporterte forurensninger (sur nedbør).

## Fiske
Det finnes ørret, røye og ål i vannet. Røya ble innført på 1940-tallet fra Røyravatnet, og den forsvant fra Røyravatnet som følge av sur nedbør på 1970-tallet. Nå settes røye den motsatte vegen. I Fjellgardsvatnet har ørreten god og stabil rekruttering, mens røya viser større årlige variasjoner. Ørreten har generelt bedre tilvekst enn røya, og viser mindre variasjon mellom år. Trolig tillater ikke næringsgrunnlaget at fisken blir større enn rundt 30 cm, noe som i hovedsak skyldes en forholdsvis tett ørretbestand.

Det kreves fiskekort, men det er da lov å fiske med garn i Fjellgardsvatnet.

## Se også
* Bilder fra Fjellgardsvatnet, NVE

## Referanser
Stegelneset kapell

**Stegelneset kapell**, også kalt *Vardø kapell*, står ved kirkegården på Steglneset, omkring 200 meter sør for Vardøhus festning i Vardø by i Vardø kommune i Finnmark fylke, og er en tømret langkirke bygget i 1908. 

I 1907&ndash;1908 ble det laget til en ny kirkegård i Vardø fordi det begynte å bli plassmangel på den gamle, og kapellet ble bygget i forbindelse med dette. Byggmester for kapellet var Lars Johnsen. Det finnes lite av skriftlige kilder om kapellet fra de første årene, men det ser ut til å ha blitt lite brukt. Ifølge muntlige kilder ønsket folk å ha gravferdene fra Vardø kirke, selv om det var den nye kirkegården som skulle brukes.

I motsetning til Vardø kirke ble ikke kapellet ødelagt under andre verdenskrigen. På 1990-tallet måtte det restaureres og det stod ferdig i 1997. I de seinere år har det blitt mer populært å bruke, og det blir nå holdt bryllup og barnedåper så vel som gravferdsgudstjenester i kapellet.

## Referanser




## Kilder
* Arkitekturguide for Nord-Norge og Svalbard: «Vardø kapell»
* «Oversikt over nåværende kirker» på nettstedet kirkekonsulenten.no

## Eksterne lenker
*
NGC 5754

**NGC 5754** er en galakse i stjernebildet Bjørnevokteren og medlem av Arp 297, en gruppe av fire vekselvirkende galakser: NGC 5752, NGC 5753, NGC 5754 og NGC 5755.

## Kilder
* Distance 
* Image NGC 5754
*SIMBAD data
Favola in musica

**Favola in musica** (omtrent «fabel i musikk») er en tidlig operaform med opprinnelse i Claudio Monteverdis *[[L'Orfeo|L'Orfeo, favola in musica]]*.

Formen karakteriseres hovedsakelig av solosang (se monodi) og teksten ble tillagt så stor vekt at man unngikk komplisert musikkledsagelse  – musikkens rolle var å understøtte teksten. Med bare én instrumentgruppe som hovedsakelig klimpret akkorder, anså tidens musikklærde og tilbakeskuende komponister (for eksempel Giovanni Artusi) at det ble begått en feil mot de tradisjonelle komposisjonsreglene, og kritiserte komponistene som skrev på denne nye musikkformen.

Med favola in musica begynte utviklingen mot det vi i dag kjenner som opera og *[[Gesamtkunstwerk]]*.

## Referanser
Gällared kirke

**Gällared kirke**  (svensk *Gällareds kyrka*) er et kirkebygg i Falkenberg kommune. Den tilhører Gällareds församling i Göteborgs stift.

## Kirkebygget
Gällared kirke ligger i den nordre utkanten av Gällared, sammen med skolen. Den er hvitpusset og har store rundbuede vindusåpninger. I øst er det et halvsirkelformet sakristi og i vest et tårn, som er smalere enn kirken. Trolig inngår rester av en kirke fra den eldre middelalderen i Gällareds nåværende kirke, som ble bygget om 1831. Tårnet kom til i 1856, etter tegninger av Johan Adolf Hawerman.

## Inventar
* Altertavleen og prekestolen er laget i 1862 i nyklassisistisk stil av Johannes Johansson i Mjöbäck, men også en eldre altertavle og prekestol, begge fra 1651, finnes i kirken. 
* Døpefonten er fra middelalderen og er laget av gotlandsk sandstein. 
* Fra middelalderen er det også et triumfkrusifiks og et par treskulpturer.
* Mariaskulpturen fra begynnelsen av 1400-tallet, skåret ut i tre.

## Referanser


## Kilder
* 
* *Gällared - en bok om kamp för överlevnad*, Gällareds hembygdsförening, 1982.

## Eksterne lenker
*
Gjerdesdalsvatnet

**Gjerdesdalsvatnet** er en innsjø i Vindafjord kommune i Rogaland. Det har utløp via Ileelva til Ilsvåg i Sandeidfjorden. Vannet har bestand av ørret, røye og ål.

Fylkesvei 46 følger nord- og vestsiden av vannet.

## Referanser




## Eksterne lenker
* NVE, dybdekart
19P/Borrelly

**19P/Borrelly** er en periodisk komet, som har blitt besøkt av romsonden Deep Space 1. Kometen er 8 x 4 kilometer i diameter. Den ble oppdaget av Alphonse Louis Nicolas Borrelly under et rutinesøk for kometer ved Marseille i Frankrike den 28. desember 1904.

## Deep Space 1-passeringen
Den 21. september 2001 fløy romsonden Deep Space 1 forbi Borrelly mens den testet ut ny teknologi i rommet. Sonden ble styrt mot kometen under den utvidede delen av ferden og var en uventet bonus for forskerne i prosjektet. Til tross for at systemet som hjelpte til med å holde kontroll over fartøyets orientering sviktet, klarte Deep Space 1 å sende data tilbake til jorden som på sendetidspunktet var de beste bildene og andre vitenskapelige data fra en komet.

## Referanser
Ingela Forsman

**Ingela Birgitta «Pling» Forsman** (født 1950) er en svensk sangtekstforfatter innen populærmusikken. Mellom 1981 og 2009 har 37 av hennes tekster deltatt i den svenske Melodifestivalen, hvorav tre vant: «Bra vibrationer» (1985), «Se på mig» (1995) samt «Kärleken är» (1998). Hun har også skrevet teksten til en salme, «Blomningstid» (nr. 943 i *Psalmer i 2000-talet*) samt to barnebøker.

Blant de hun har samarbeidet med når det gjelder melodifestivalsbidragene, kan nevnes Lasse Holm, Bobby Ljunggren, Nanne Grönvall, Michael Saxell samt Agnetha Fältskog. 

Forsman har også skrevet svenskspråklige sangtekster til flere Disney-filmer fra de senere årene. Siden premieren på Sjuan er hun én av to kanalverter. Hun arbeidet en tid på 1990-tallet som kanalvert på TV4.

## Melodifestivalbidrag
* 1981 - «Men natten är vår» - 5.-plass
* 1983 - «Bara en enda gång» - 5.-plass
* 1984: 
** «Kall som is» - 4.-plass
** «Tjuvarnas natt» - delt 6.-plass
* 1985: 
** «Bra vibrationer» - 1.-plass
** «1 + 1 = 2» - uplassert
** «Jag vet hur det känns» - 5.-plass
* 1986 - «ABCD» - uplassert
* 1987: 
** «När morgonstjärnan brinner» - 3.-plass
** «Det finns en morgondag» - uplassert 
* 1988: 
** «Nästa weekend» - uplassert
** «Om igen» - 2.-plass
* 1989: 
** «Du (öppnar min värld)» - 4.-plass
** «Nattens drottning» - 5.-plass (sammen med et annet bidrag)
* 1990:
** «Varje natt» - 3.-plass
** «Handen på hjärtat» - 4.-plass
* 1991 - «Ett liv med dig» - 2.-plass
* 1993 - «Närmare dig» - uplassert
* 1994 - «Det vackraste jag vet» - 2.-plass
* 1995 - «Se på mig» - 1.-plass
* 1998 - «Kärleken är» - 1.-plass
* 2000 - «När jag tänker på i morgon» - 2.-plass (sammen med et annet bidrag)
* 2001 - «Ingenmansland» - 4.-plass
* 2004: 
** «Min kärlek» - 2.-plass
** «Efharisto» - 6.-plass i «andra chansen»
* 2005 - «Håll om mig» - 2.-plass
* 2006: 
** «Etymon» - utslått i semifinalen
** «En droppe regn» - utslått i «andra chansen»
** «Jag ljuger så bra» - 7.-plass
* 2007: 
** «Jag måste kyssa dig» - utslått i «andra chansen»
* 2008: 
** «I Love Europe» - 9.-plass
** «Den första svalan» - utslått i semifinalen
** «Jag saknar dig ibland» - utslått i semifinalen
* 2009: 
** «Med hjärtat fyllt av ljus» - tslått i semifinalen
** «Jag tror på oss» - utslått i «andra chansen»
** «Så vill stjärnorna» - 11.-plass
** «Du är älskad där du går» - Utslått i semifinalen

## Referanser


## Eksterne lenker
* Porträttet - Ingela "Pling" Forsman på STIMs hjemmeside
*
Hoba

**Hoba** er den største kjente enkeltmeteoritten i verden, og ligger på famen «Hoba West» i Otjozondjupa-regionen i Namibia, der den også ble påvist i 1920. Den er en ataksittjernmeteoritt, bestående av 83% jern, 16% nikkel og 0,7% kobolt. Vekten er om lag 60 tonn, størrelsen er om lag 3 × 3 meter på tvers og omtrent 1 meter dyp. Steinen fikk status som nasjonalmonument i 1955.

## Referanser


## Eksterne lenker
*
Willamette-meteoritten

**Willamette-meteoritten** eller **Tomanowos**, oppdaget i den amerikanske delstaten Oregon, er den største meteoritten som har blitt funnet i USA og den sjette største på verdensbasis. Den er en jern-nikkel-meteoritt. Ingen nedslagskrater er identifisert på oppdagelsesstedet; det er mulig at meteoritten landet i det som i dag er Canada og at innlandsis har flyttet den til der den ble funnet i moderne tid.

## Eksterne lenker
* 
*  Amerikansk naturhistorisk museum om Willamette-meteoritten
*  Om avtalen mellom Amerikansk naturhistorisk museum og indianerstammene
*  Kopien utenfor universitetet i Oregon
Albireo

**Albireo**, også kalt β Cyg / β Cygni / **Beta Cygni**, er den tredje klareste stjernen i stjernebildet Svanen. Selv om den har benevnelsen «beta», er den faktisk svakere enn Gamma Cygni.

Cygnus betyr «Svanen», og Albireo er på hodet til svanen; den blir noen ganger kalt «Nebbstjernen».
Tåtten om Brandkrosse

**Tåtten om Brandkrosse** (*Brandkrossa þáttr*) er en tått, en kort islendingesaga fra 1200-tallet. Historien foregår ved Vopnafjörður nordøst på Island og i Norge på 900-tallet og handler om *Grim* som aler opp en okse kalt Brandkrosse, og om hvordan han mister den på havet og finner både den og sin framtidige kone i en fjellhule i Norge. Sagaen har blitt beskrevet som «an extension of Droplaugarsona saga, offering more detail about the origins of the saga’s heroes.»

Den unge bonden Grim er stolt av oksen som han har gitt navnet *Brandkrosse* (etter dens brandgule korstegning), og blir ulykkelig da oksen en dag mister forstanden og svømmer til havs. Grim blekner, og lar seg heller ikke trøste av at broren Torsteinn kommer og blir vinteren over hos ham. Torsteinn foreslår at de skal reise utenlands, og de får skipsleilighet til Trondheim, hvor de selger skinnlasten sin til en ukjent mann kalt *Karhøfdi* som var huskar hos bonden *Geitir*. Da brødrene etter en stund gir seg ut på leting etter Geitir for å få oppgjør for skinnene, er det ingen som kjenner ham. Til sist får de kunnskap om et fjell kalt Geitirshammeren; her finner de både Karhøfdi, Geitir og hele husholdningen - og dertil også oksen Brandkrosse. Til erstatning for oksen tilbyr Geitir at Grim kan få gifte seg med Geitirs datter Droplaug. Ekteskapet feires, og de vender lykkelige tilbake til Island, rikt utrustet med gaver og verdisaker. Grim og Droplaugs datter Mardøl ble senere farmor til Droplaug Grimsdatter, som ble mor til Grim og Helge, hovedpersonene i Soga om Droplaugs-sønene.

I et håndskrift er teksten gitt tittelen «Þáttur um uppruna Droplaugarsona og af Brandkrossa» Historien ble oversatt til norsk av Ole Andreas Øverland i 1897 som «Eventyret om Brandkrosse» i hans *Norske historiske Fortællinger* bind 1. Nyeste oversettelse er *Tåtten om Brandkrosse* ved Birgit Nyborg i fembindsverket *Islendingesagaene*, 2014.

## Referanser
Mafalda

**Mafalda** er en argentinsk tegneseriestripe skrevet og tegnet av Joaquin Salvador Lavado, bedre kjent under signaturen Quino. 

Quino laget serien i årene 1964–73, og den trykkes fortsatt daglig i mange latinamerikanske aviser. I Norge gikk serien i *[[Dagbladet]]* på 1980-tallet, og et par pocketbøker er også utgitt (*Mafalda viser navlen* (1988) og *Mafalda – Verden på ville veier* (1991)). Serien gikk også som biserie i bladet *[[Tommy og Tigern]]* 1989–90.

Figuren Mafalda. en liten jente, har vært sterkt inspirert fra den amerikanske tegneren Ernie Bushmillers tegneserie fra 1933, *Nancy* (denne tegneserien har i Norge vært kjent under navnet «Trulte»).

## Eksterne lenker
* Quinos offisielle hjemmeside
* Mafalda Online
* Mafaldas opprinnelse og historie
Ypsilon Andromedae

**Ypsilon Andromedae** (υ Andromedae / υ And) er en dobbeltstjerne ca. 44 lysår fra jorden i stjernebildet Andromeda. Hovedstjernen (Ypsilon Andromedae A) er en gulhvit dvergstjerne som er noe yngre enn solen. Den andre stjernen i systemet, Ypsilon Andromedae B, er en rød dverg som går i ein stor bane.

Så langt (2010) er det oppdaget tre planeter i bane rundt hovedstjernen. Alle tre er trolig gasskjemper som ligner på Jupiter. Disse planetene var de første planetene man oppdaget utenfor solsystemet og Ypsilon Andromedae var også det første solsystemet som omfattet en dobbeltstjerne.

Den innerste planeten i systemet ble oppdaget i 1996 og publisert i januar 1997.

## Referanser


## Eksterne lenker
*
Birkàt haḥammá

**Birkàt haḥammá** ( 'solsigningen') er een jødisk signing for solen som blir sagt frem hvert 28. år. Signingen finner sted når vårjevndøgn ifølge tradisjonell utregning sammenfaller med solnedgang på en tirsdag. Ifølge jødisk tradisjon har solen da gått gjennom en syklus og kommet tilbake til stillingen den hadde da verden ble til.

Sist gang signingen blei sagt frem var 8. april 2009. Hendingen sammenfalt med høytiden pesah, noe som bare skal ha skjedd to ganger tidligere i historien.

## Noter
Torstein Side-Hallssons drøm

**Torstein Side-Hallssons drøm** (*Draumr Þorsteins Síðu-Hallssonar*) er en tått, en kort islendingesaga fra siste del av 1200-tallet. Historien foregår på Island ca år 1050 og handler om *Torstein* som i drømme blir oppsøkt av tre kvinner som advarer ham om hans kommende død. Denne Torstein er den samme som er hovedperson i *[[Soga om Torstein Side-Hallsson]]*. 

Torstein har tatt med seg en trell hjem fra en vikingferd til Irland. Denne trellen, kalt Gilli (som betyr gjeldet), planlegger et hevndrap på Torstein til gjengjeld for at han er blitt kastrert. Tre netter på rad viser en gruppe på tre kvinner seg for Torstein, og advarer ham om Gillis planer. De tre fremsier ett vers hver, hver sin natt. Historien ender med at Torstein blir drept, og med at Gilli får sin straff. 

*Soga om Torstein Side-Hallsson* er bare bevart ufullstendig og det antas at denne tåtten om Torsteins drøm opprinnelig må ha vært en del av den tapte, komplette sagaen. 

Tåtten er kjent fra håndskriftet Vatnshyrna. Oversatt til bokmål som *Torstein Side-Hallssons drøm* av Jon Gunnar Jørgensen i fembindsverket *Islendingesagaene*, 2014.

## Referanser


;Litteratur
* John Lindow. «Meeting the other. The cases of Draumr Þorsteins Síðu-Hallssonar and Kumlbúa þáttr» I: *[http://books.google.no/books?id=oGPl11DewwgC&pg=PA89&lpg=PA89&dq=%22Kumlb%C3%BAa+%C3%BE%C3%A1ttr%22&source=bl&ots=7bDeUGhMWq&sig=Eelb-75B0w9cSnJ-L9nBxRFU1u4&hl=nn&sa=X&ei=9NCDT5TfMYfc4QSmxaHKBw&ved=0CDMQ6AEwBA#v=onepage&q=%22Kumlb%C3%BAa%20%C3%BE%C3%A1ttr%22&f=false Myths, Legends, and Heroes: Essays on Old Norse and Old English Literature]*. Edited by Daniel Anlezark. University of Toronto Press, 2011.
Usjas

**Usjas**  (, *úṣas-*, «morgengry») er en hovedgudinne innen vedisk gudetro i hinduisme. Gudinne har tallrike lovprisinger tilegnet seg i Rigvedaen. Hun er gudinnen for morgenen og soloppgangen, og er forbundet med rikdom og lykke. Usjas blir fremstilt som en vakker ung kvinne, men har også forbindelse med alderdom og det forgjengelige.

Usjas er datter av Dyaus, søster til nattgudinnen Nirrti, og gift med solguden Surya. I hymnene hennes setter man henne også i forbindelse med andre solguder som Varuna, Indra, Agni og asjvinene.

Man kan finne tilsvarende guddommer med lignende navn i andre indoeuropeiske mytologier, som greske Eos, romerske Aurora og litauiske Auszrà.

## Referanser


## Litteratur
* Dallapiccola, Anna (2002): ''Dictionary of Hindu Lore and Legend''. New York: Thames & Hudson. ISBN 0-500-51088-1.
* Kinsley, David (1987): *Hindu Goddesses: Vision of the Divine Feminine in the Hindu Religious Traditions*. New Delhi: Motilal Banarsidass. ISBN 81-208-0379-5.
Soga om Torstein Side-Hallsson

***Soga om Torstein Side-Hallsson*** (*Þorsteins saga Síðu-Hallssonar*) er en islendingesaga fra 1200-tallet. Historien foregår i Orknøyene, Irland, Norge og Island tidlig på 1000-tallet og handler om *Torstein* som blant annet deltar i slaget ved Clontarf i 1014. Sagaen er bare delvis bevart, og har blitt beskrevet som rotete redigert, med en inkonsekvent kronologi.

Sagaen har to hovedtema; dels Torsteins reise til Irland - hvor han kjempet sammen med orknøyjarlen Sigurd Lodvesson, og mest hans stidigheter med Þórhaddr og hans fire sønner etter hjemkomsten til Island. Þórhaddr hadde ivaretatt Torsteins høvdingeoppgaver mens Torstein var utenlands, og vegret seg for å gi dem fra seg når Torstein kom tilbake. Denne tvisten ender med at Torstein dreper både Þórhaddr og sønnene hans.

Drømmer er et gjennomgående tema i sagaen. Þórhaddr forteller om 14 drømmer som varsler død; enten hans egen og sønnenes, eller Torsteins. I tillegg til disse 14 kommer de tre drømmene i tåtten *[[Draumr Þorsteins Síðu-Hallssonar]]*, som antagelig har vært en del av denne sagaen.

Sagaen er kjent fra Flateybok, men er bare ufullstendig bevart: begynnelsen og en større del like før slutten er tapt. 
Skildringene fra slaget ved Clontarf i Irland er antagelig hentet fra den tapte *Brjáns saga*, som også Njåls saga har brukt som kilde. Torstein er også nevnt i Njåls saga, og i *[[Magnus den godes saga]]* i Heimskringla. Man antar at tåtten *[[Draumr Þorsteins Síðu-Hallssonar]]*, som skildrer Torsteins død, har vært en del av den tapte delen like før slutten av sagaen. *[[Tåtten om Torstein Side-Hallsson]]*, som forteller om Torsteins forsoning med kong Magnus den gode, kan også ha vært en del av sagaen, eller en fri og senere tilføyelse.

Torsteins strid med sin vikar har etter alt å dømme inspirert fremstillingen av et tilsvarende tema i *[[Sambandsmennenes saga]]*.

Oversatt til nynorsk som *Soga om Torstein Side-Hallsson* av Ivar Berg i fembindsverket *Islendingesagaene*, 2014.
## Referanser


## Eksterne lenker

* snerpa.is, norrøn fulltekst
Gaokao

**Gaokao** (， forkortelse for 普通高等学校招生全国统一考试, Nasjonal eksamen for høyskoleimmatrikulasjon) kalles den eksamen i Folkerepublikken Kinas skolesystem som etter 12-årig grunnutdannelse muliggjør tilgang til høyere studier. 

I eksamensperioden blir de steder der eksamenen finner sted satt i en slags unntakstilstand. Byggearbeider blir innstilt nattestider slik at kandidatene får sove godt før eksamen. Om dagen settes det inn ekstra politi for å bringe kandidater som måtte sitte fast i trafikkork tidsnok til prøvelokalene.

## Eksterne lenker
* Welt Online: Zehn Millionen Chinesen büffeln für die große Prüfung
* The Gaokao
Ciudad Universitaria Rodrigo Facio

**Ciudad Universitaria Rodrigo Facio** er hovedcampusen til Universidad de Costa Rica. Den befinner seg i San Pedro i kantonen Montes de Oca, like utafor Costa Ricas hovedstad San José. Campusen har et park- og skogsaktig preg, med en rekke ulike tropiske planter. Den er oppkalt etter Rodrigo Facio, som var rektor på 1950- og 60-tallet. Den har et samla areal på 77,5 hektar.

Ciudad Universitaria Rodrigo Facio er delt inn i tre sektorer:
*Den første og største dekker et areal på 31,5 hektar. Her ligger de fleste fakultetene, administrasjonsbygningene og bibliotekene.
*Ciudad de Investigación («Forskningsbyen») ligger nordvest for den sentrale sektoren og har et areal på 21 hektar. Her ligger hovedkontorene til 12 forskningsinstitutter, to akademiske enheter og Planetariet.
*Instalaciones Deportivas («Sportsinstallasjonene») ligger i Sabanilla og er et område på 25 hektar. Her ligger Estadio Ecológico, to svømmebassenger, tennisbaner, idrettsfakultetet og en rekke andre idrettsanlegg.

## Eksterne lenker
* Universidad de Costa Rica – Ciudad Universitaria
Verkfortegnelse

**Verkfortegnelser** er registre over verkene til hovedsakelig komponister, forfatter eller malere.

Verkfortegnelser er ikke alltid statiske, for eksempel kan malerier vise seg å være falsknerier, eller det viser seg at et verk er skrevet/malt av en annen enn den som tidligere ble tilskrevet verket, eller det dukker opp nye verk som forskyver nummereringen. 

For bildende kunst kalles verkfortegnelsene gjerne verkkatalog, catalogue raisonné eller Œuvre-katalog.
Menneskeverd

:*«Menneskeverd» kan også referere til: [[Menneskeverd (organisasjon)]].*
**Menneskeverd** er et begrep som brukes i etiske og juridiske sammenhenger, og som kan defineres på ulike måter. Det kan forstås som «menneskelivets ukrenkelighet» eller «alle menneskers like verdi». Innen rettsteori er begrepet brukt om ideen om at alle mennesker har bestemte grunnrettigheter. Begrepet menneskeverd har røtter i jødisk og kristen filosofi. Uttrykket menneskeverd (*Dignitas humanus*) ble brukt for første gang under tidlig renessansehumanisme.

## Litteratur
*Jon Wetlesen, *Menneskeverd og menneskerettigheter; fire essays på veien til en dialog-etisk begrunnelse*, Chr. Michelsens institutt, 1990

## Se også
*Menneskerettigheter
*Dyrerettigheter

## Referanser
Pygoscelis

* adeliepingvin
* bøylepingvin
* ringpingvin

***Pygoscelis*** (børstehalepingviner) er en slekt med mellomstore pingviner (Sphenisciformes) som består av tre nålevende arter, alle med en karakteristisk børstehalelignende stjert.

Pingvinenens felles progenitor levde trolig for omkring 41&ndash;39 millioner år siden. Slekten *Pygoscelis* skilte seg ut som basal linje for omkring 38 millioner år siden.

## Arter
* (NT) *Pygoscelis adeliae* (adeliepingvin) 
* (LC) *Pygoscelis antarcticus* (ringpingvin) 
* (NT) *Pygoscelis papua* (bøylepingvin)

## Referanser

## Eksterne lenker
*
Jens B. Raanaas

**Jens Birger Raanaas** (født 9. februar 1909 i Vestby død 24. desember 1975 i Bærum) var en norsk bandyspiller og idrettsleder. Han representerte Grane, senere Mode (nå Bærum Sportsklubb) og var president i Norges Bandyforbund i perioden 1954–1960.

## Spillerkarriere
Raanaas ble norgesmester for Grane i 1931, 1934 og 1936. Han debuterte på det norske landslaget i 1929 og spilte to landskamper.

## Lederkarriere
Raanaas var president i Norges Bandyforbund fra 1954 til 1960 og utrettet mye i sin presidentperiode. Han innførte blant annet skoleturnering, uoffisielt norgesmesterskap i bandytennis som sommertrening, bragdmerke for spillere og en ny, lettere synlig ball. Sammen med sin makker Rudolf Bremskau sørget Raanaas for den første instruksjonsboken og instruksjonsfilmen i bandy på norsk.

Raanaas var sterk pådriver for innføring av flombelysning av norske skøytebaner. Han gikk spesielt inn for såkalt strekklys. Strekklys vil si at flere kabler strekkes i en viss høyde på tvers av banen. I hver enkelt av disse kablene henger det lamper som sørger for en jevn belysning av banen. Raanaas møtte motbør hos Statens ungdoms- og idrettskontor (STUI) som måtte godkjenne belysningen. Nokså få idrettsanlegg i Norge fikk strekklys, men i Sverige ble det bygd mange lysanlegg etter Raanaas' belysningsprinsipper.

Etter sin død, ble Raanaas i 1976 utnevnt til bandyforbundets første æresmedlem. *Jens B Raanaas' minnefond* tildeler midler til bandyaktiviteter rettet mot barn og ungdom.

## Øvrig virksomhet
Raanaas startet Dag-Ny margarinfabrikk (senere Pals) i 1936 og var direktør for virksomheten helt til sin død.

## Referanser


## Eksterne lenker
* Biografi på Norges Bandyforbunds hjemmeside
Planetario de la Universidad de Costa Rica

**Planetario de la Universidad de Costa Rica** er et planetarium i San Pedro i Costa Rica. Det befinner seg i Ciudad de Investigación i Ciudad Universitaria Rodrigo Facio, Universidad de Costa Ricas hovedcampus. Det ble åpna 8. juli 2005. Det har 3–4 presentasjoner hver dag unntak søndag.

## Eksterne lenker
* Planetariets nettsted
Britt Lindeborg

**Britt Lindeborg** (født 22. mars 1928 i Solna, død 5. august 1998 i Stockholm) var en svensk sangtekstforfatter som har skrevet mange slagere. Hun utgav den selvbiografiske fortellingen *Lyckliga Gatan – Du finns inte mer...* 

## Sangtekster i utvalg
* «Diggi-loo diggi-ley» (Melodifestivalen 1984 og Eurovision Song Contest 1984)
* «Judy min vän» (Melodifestivalen 1969 og Eurovision Song Contest 1969)
* «I Only Want to Be with You» (svensk tekst) 
* «Rhythm of the Rain» (svensk tekst) 
* «Hej, mitt vinterland»
* «Lyckliga gatan» (svensk tekst)
* «Mitt sommarlov» (svensk teksxt)

## Referanser
Universitetet i Bangui

**Universitetet i Bangui** (grunnlagt 12. november 1969) er et offentlig universitet som holder til i hovedstaden i Den sentralafrikanske republikk, Bangui. Det er det eneste universitetet i landet (per 2006). Det har 6&nbsp;500 studenter. Til å begynne med hadde universitetet bare landbruksutdanning, men i dag har det også fagene juss, økonomi, rural utvikling og humaniora.

## Referanser


## Eksterne lenker
* 
* Central African from Diaspora
Alessandro Striggio den yngre

**Alessandro Striggio** (1573–1630) var en italiensk poet, librettist og diplomat.

Det mest kjente verket til Striggio er librettoen til Claudio Monteverdis første opera, *[[L'Orfeo]]* (1607).

## Liv
Striggio kom fra en aristokratfamilie med forbindelse til hertughoffet i Mantova. Faren, madrigalisten Alessandro Striggio den eldre og moren, sangeren og luttenisten Virginia Vagnoli, gav sønnen en musikalsk utdannelse. I et dokument fra 1589 nevnes Striggio som musiker i et orkester som oppførte festmusikk til en av Medicienes bryllup.

Etter å ha studert rettsvitenskap var Striggio embetsmann og diplomat for Gonzagafamilien gjennom 20 år, og ble til slutt belønnet med adelstittelen marki.

Alessandro Striggio døde under en pestepidemi mens han var i Venezia i embeds medfør.

## Virke
På midten av 1590-tallet gav Striggio ut farens samlede verk og samarbeidet ved flere anledninger med Claudio Monteverdi. Striggio var medlem av det mantovanske vitenskapelige selskapet *[[Accademia degli Invaghiti]]* som gav Monteverdi i oppgave å komponere musikk til Striggios libretto *[[L'Orfeo]]*. Forbildet var  Ottavio Rinuccinis libretto til Jacopo Peris *Euridice* (1600). I 1608 skrev Striggio teksten til to operaer av Marco da Gagliano. Striggio fortsatte samarbeidet med Monteverdi også etter at komponisten var blitt kapellmester ved Markuskirken i Venezia. Minst to andre librettoer som Monteverdi satte musikk til stammer fra Striggio, den tapte operaen *Lamento d’Apollo* (ca 1620) og *balloen* (sunget ballett) *Tirsi e Clori* (1616),

## Referanser


## Eksterne lenker
* 
* 
* Timothy Dickey, "Alessandro Striggio (ii)", Allmusic.
Universitetet i Ouagadougou

**Universitetet i Ouagadougou** (grunnlagt i 1974) holder til i Burkina Fasos hovedstad Ouagadougou. Det hadde 20&nbsp;000 studenter i 2004.

## Referanser


## Eksterne lenker
*
William Ngeleja

**William Mganga Ngeleja** (født 5. oktober 1967) er en tanzaniansk politiker fra Chama cha Mapinduzi (CCM) som har vært landets energi- og mineralminister siden 2008. Han har vært medlem i Tanzanias nasjonalforsamling for valgkretsen Sengerema siden 2005. Han har en mastergrad i juss fra Universitetet i Dar-es-Salaam i 1999.

## Referanser
Alessandro Striggio den eldre

**Alessandro Striggio** (1536/1537–1592) var en italiensk komponist, musiker og diplomat.

Striggio skrev en mengde madrigaler og scenemusikk, og knyttet begge sjangrene sammen i madrigalkomedien, en musikkform han var med å utvikle.

## Liv
Striggio kom fra en aristokratfamilie. Librettisten Alessandro Striggio den yngre var hans sønn.

Lite er kjent om Striggios tidlige leveår, men han oppholdt seg sannsynligvis i Firenze der han i 1560 knyttet de første kontaktene med mediciene. I 1567 sendte de ham til England med diplomatiske oppgaver. På 1560-tallet skrev han en rekke intermedier for mediciene; til deres bryllup, ved storfint besøk og andre festlige anledninger. Selv om han skrev mye for dem også senere, tyder mye på at han forlot Firenze. Striggio hadde kontakt med hoffet i  München og reiste sannsynligvis dit flere ganger. I 1589-årene ble han venn av Vincenzo Galilei, men det er uklart om han ble medlem av *[[Florentinske musikkreform|Florentiner Camerata]]*.

På 1580-tallet pleiet Striggio omgang med Este-familien i Ferrara. Hoffet i Ferrara var et av tidens sentre for den italienske musikkutviklingen og her begynte Striggio å komponere i det som den gang var en moderne madrigalstil. Disse verkene regnes som tapt. I 1586 vendte han endelig tilbake til Mantova, men holdt ved like kontakten med Medici-familien og tok oppdrag for dem i det minste fram til 1589.

## Verk og mottakelse
Striggio komponerte både kirkemusikk og verdslig musikk, men det er ikke bevart annet enn vokalmusikk – til dels med instrumentalakkompagnement. Han gav ut sju madrigalbøker og madrigalkomedien *Il cicalamento delle donne al bucato*.

Det mest imponerende verket hans er den 40-stemmige motetten  *Ecce beatam lucem*.  Det finnes opptegnelser som viser at han under en diplomatreise til London enten oppførte dette verket eller en 40- hhv. 60-stemmige messe, og med det gav  Thomas Tallis inspirasjon til å skrive den kjente 40-stemmige motetten *[[Spem in alium]]*. Til forskjell fra Tallis gav Striggio detaljerte instrukser om at instrumentalstemmer skulle doble vokalstemmene. Ved en oppføring i 1568 ble vokalistene ledsaget av åtte blokkfløyter, altgamber og posauner pluss cembalo og basslutt. Motetten er skrevet for å bli oppført i venetiansk flerkorsteknikk: fire kor med henholdsvis seksten, ti, åtte og seks stemmer sto oppstilt romlig atskilt. Et annet verk med store dimensjoner er en 40-stemmig messe med en 60-stemmig Agnus Dei. Den var lenge ansett som tapt, men ble gjenoppdaget av musikkviteren  Davitt Moroney og identifisert som parodimessen til Striggios *Missa sopra Ecco sì beato giorno*. Moroney ledet en nyoppføring av verket  i 2007 under Proms i Royal Albert Hall.

Striggios musikk fikk stor utbredelse sent på 1500-tallet, spesielt i England der Alfonso Ferrabosco den eldre arbeidet for den italienske musikkstilen.

## Referanser


## Litteratur
*Davitt Moroney: «Alessandro Striggio’s Mass in Forty and Sixty Parts».  I *Journal of the American Musicological Society* bind. 60 nr. 1, s. 1–69 (2007)

## Eksterne lenker
*
Ambohitsorohitra-palasset

**Ambohitsorohitra-palasset** er et presidentpalass i Antananarivo på Madagaskar. Det har kun en symbolsk rolle, og er ikke presidentens bosted.

I et kupp mellom presidentperiodene til Marc Ravalomanana og Andry Rajoelina 16. mars 2009 tok militæret over palasset. Det samme ble forsøkt i et feilslått kuppforsøk i november 2010.

## Referanser
Sem stasjon

**Sem stasjon** er en jernbanestasjon på tettstedet Sem i Tønsberg kommune i Vestfold fylke. Stasjonen ble åpnet i 1881 da Grevskapsbanen (Vestfoldbanen) sto ferdig. I 1971 ble trafikken fjernstyrt. Persontrafikken opphørte i 1980. 

## Historikk
Sem stasjon ble formelt åpnet 13. oktober 1881 av kong Oscar II, regulær trafikk startet 7. desember samme år. Ved åpningen hadde stasjonen stasjonsbygning, pakkhus og toalettbygning. 

Fra 1891 til 1894 ble stasjonsnavnet en tid skrevet *Sæm*. 1971 ble stasjonen fjernstyrt, i 1980 ble persontrafikken nedlagt. Den brukes i dag som kryssingsspor, og er tilknyttet industrispor.

Den 4. juni 2013 tok det fyr i gavlveggen slik at den forbigående togtrafikken på Vestfoldbanen ble midlertidig stoppet, siden flammene var såpass tett på toglinjene.

## Stasjonsmestre
*1881–1908: Olaus Pedersen (f. 1840)
*1908–1927: Karl M. Edvardsen (1863–1955)
*1927–1937: Sigurd H. Plyhn (f. 1877)
*1937–1947: Bjørn Boiesen (1882–1954)
*1948–1951: Karl Johan Rying (f. 1894)
*1951–1959: Helge Johnsen (f. 1899) 
*1960–?: Trygve Krogstad

## Referanser




## Litteratur
* 
* 

## Eksterne lenker

*
Flekkefjord Kajakklubb

**Flekkefjord Kajakklubb** (stiftet 1. november 1968) er et særidrettslag fra Flekkefjord.

Stiftelsen skjedde etter at faren til Olaf, Carl Søyland ville ut å padle og henvendte seg til Norges Padleforbund for å få kjøpt en plastkajakk. Han ville få en ekstra kajakk om han tok initiativet til å starte en klubb, noe Carl tente på, og inviterte til stiftelsemøte den 1. november 1968 i stua til familien Søyland. Et dusin interessert ungdom møtte opp og klubben ble stiftet med Carl Søyland som den første formannen i klubben. I løpet av kort tid var de 60–70 aktive medlemmer men hadde bare to kajakker, noe som medførte mye venting på tur i kajakken. I 2008 hadde alle (170–180) aktive hver sine kajakker.

## Kjente medlemmer
*Einar Rasmussen 4 VM-gull i K2, K4 og K1 1000m. 
*Olaf Søyland 2 VM-gull i K2 og K4 1000m. 
*Ingeborg Rasmussen 1 VM-gull i K1 Maraton 
*Eirik Verås Larsen 5 VM-gull i K2 1000m. og Maraton K1 1000m. 2 OL-gull og 1 OL-sølv K1 1000m.

## Referanser




## Eksterne lenker
*
Lauve stasjon

**Lauve stasjon** er en jernbanestasjon i Larvik kommune i Vestfold, den ble åpnet som *Tjødling stasjon* i 1881 da Grevskapsbanen ble tatt i bruk.

Fra 1894 ble stasjonsnavnet skrevet *Tjølling*, fra 1919 *Løve* og 15. desember 1933 fikk den dagens navn. 1971 ble stasjonen fjernstyrt, 1978 ble persontrafikken nedlagt. Den brukes i dag som kryssingsspor, og har sidespor. 

## Litteratur
* 
* 

## Eksterne lenker

*
Universitetet i Hargeisa

**Universitetet i Hargeisa** er et offentlig universitet som ligger i hovedstaden til Somaliland, Hargeisa. Universitetet har i overkant av 2600 studenter. Universitetet ble grunnlagt i 27. september 2000. 

## Referanser


## Eksterne lenker
* University of Hargeisa Besøkt 5. mai 2021.
Sverre Strand

**Sverre Strand** er navnet til flere personer:

*Sverre Strand (idrettsleder), (1883&ndash;1964), norsk fotballspiller, leder av Norges Fotballforbund og Norges Motorklubb.
*Sverre Strand (forfatter), (f. 1940), norsk forfatter og transportforsker.

## Referanser
Tragédie lyrique

**Tragédie lyrique** (eller *tragédie en musique*) var en sjanger innen fransk opera som var populær fra sent 1600-tall og til den franske revolusjonen mot slutten av 1700-tallet.

Som opphavsmann regnes den fransk-italienske komponisten Jean-Baptiste Lully. På 1670-tallet skapte han i samarbeid med librettisten Philippe Quinault en form som besto av elementer fra ballet-de-cour, pastorale og maskinteateret. Under oppføring av en tragédie lyrique-operaer var flere kunstformer i sving: musikk, dikt, ballett, kostymer og scenebilder. Denne prangende operasjangeren for hoff og adel skiller seg fra den borgerlige *[[drame lyrique]]* som oppsto i forkant av den franske revolusjonen.

Verkene var strukturert rundt en musikalsk ouverture, en prolog og fem akter. Lully etablerte en overtyreform som ble kalt *fransk overtyre* og som besto av en hurtig mellomdel innrammet av staselige, nærmest pompøse deler med punkterte rytmer. I prologen ble den regjerende kongen lovpriset og det kunne spilles på dagsaktuelle politiske spørsmål. 

Mot slutten av 1700-tallet måtte tragédie lyrique vike plass for den stadig viktigere *[[opéra comique]]*, men fikk en etterfølger med seria-sjangeren *[[grand opéra]]*.

;Et utvalg komponister som skrev tragédie lyrique-operaer

* Jean-Baptiste Lully
* Pascal Collasse
* Marc-Antoine Charpentier
* Marin Marais
* Élisabeth Jacquet de La Guerre
* André Campra
* Jean-Féry Rebel
* François Rebel
* Jean-Philippe Rameau
* Jean-Marie Leclair


## Litteratur
* John Warrack og Ewan West: *The Oxford Dictionary of Opera*,  Oxford University Press 1992, ISBN 0-19-869164-5
* Michele Calella: *Das Ensemble in der Tragédie lyrique des späten [[Ancien régime]]* (= *Schriften zur Musikwissenschaft aus Münster.* Bind. 14). Verlag der Musikalienhandlung Wagner, Eisenach 2000, ISBN 3-88979-086-0

## Eksterne lenker
* Jean-Philippe Rameau: diskografi
Sarah Aaronsohn

**Sarah Aaronsohn** (født 5. januar 1890 i Zikhron Ya'akov, død 9. oktober 1917 samme sted) var et medlem av Nili, en jødisk spionring som arbeidet på britisk side under første verdenskrig. Hun var også søster av den kjente botanikeren Aaron Aaronsohn. Hun er noen ganger referert som «Nilis heroinne».

## Liv og virke
### Bakgrunn
Aaronsohn ble født og døde i Zikhron Ya'akov i dagens Israel, men som på den tiden var en del av Det osmanske rike. Hun bodde en kort tid i Istanbul fram til desember 1915, da hun vendte tilbake til Zikhron Ya'akov for å unnslippe et ulykkelig ekteskap.

### Beslutningen om spionasje
På vei fra Istanbul til Haifa ble Aaronsohn personlig vitne til armenernes lidelser under første verdenskrig. I testamentet beskriver hun hundrevis av menn, kvinner og barn, som var syke armenere, bli transportert med tog, og en massakre av inntil 5000 armenere bundet til en pyramide av torner og brent levende. Etter reisen til Haifa skal enhver hentydninger til armenere ha sendt henne inn i hysteriske anfall. Ifølge Chaim Herzog bestemte Aaronsohn seg for å bistå britiske styrker etter det hun hadde vært vitne til i Anatolia.

### Spionringen
Sarah Aaronsohn, hennes brødre Aaron og Alexander, og en bekjent av dem, Avshalom Feinberg, dannet og ledet Nili. Sarah Aaronsohn ledet operasjonene og viderebrakte informasjonen til britiske agenter utenfor Israels grenser. Da Aaron Aaronsohn ikke var der, utførte hun spionasjeoperasjoner i Palestina. Noen ganger reiste hun gjennom osmanske områder og samlet informasjon ansett som nyttige for britene, og hun overbragte dem selv til britene i Egypt. I 1917 manet Alexander Aaronsohn henne om å bli værende i det britiskkontrollerte Egypt, da han ventet fiendtlige handlinger fra osmanske myndigheter. Hun vendte uansett tilbake til Zichron Yaakov og fortsatte aktiviteten for spionasjeringen.

### Avsløring og død
I september 1917 fanget osmanene hennes brevdue med en melding til britene, og de lyktes med å dekryptere koden. I oktober samme år omringet osmanene Zichron Yaakov, og arresterte en rekke personer, blant disse Sarah Aaronsohn. Etter fire dager med tortur, lyktes hun i å skyte seg selv med en pistol gjemt på hennes oppholdssted. Hun unngikk på denne måten videre tortur, og beskyttet sine samarbeidspartnere.

I sitt siste brev uttrykket hun håp om at hennes aktivitet i Nili skulle framskynde realiseringen av en jødisk nasjonalstat i Israels land.

## Se også
* Balfourerklæringen i 1917
* Sionisme

## Referanser